Phokis — Delphi — 168 BC
Region: Central Greece (IG VII-IX) — Delphi 

αρχοντος κλευδαμου του μαντια μηνος ενδυσποιτροπιου επι τοισδε απεδοτο κλευνικα μενεδαμου δελφις τωι απολλωνι τωι πυθιωι σωμα γυναικειον αι ονομα αμμια τιμας αργυριου μναν τεσσαρων καθως επιστευσε αμμια τωι θεωι ταν ωναν εφ ωιτε ελευθερα ειμεν και ανεφαπτος απο παντων τομ παντα βιον. βεβαιωτηρες κατα τον [ν]ομον ευκλειδας καλλειδα αρχων νικοβουλου δελφοι. παραμεινατω δε αμμια παρα κλευνικαν αχρι κα ζωη κλευνικα ποιεουσα το ποτιτασσομενον παν το δυνατον ει δε τι κα μη ποιηση αμμια των ποτιτασσομενων υπο κλευνικας η μη παραμειναι καθως γεγραπται δυνατα εουσα εξεστω κλευνικα κολαζειν καθως κα αυτα θεληι η αλλον ον κα κλευνικα κελευηι αζαμιοις οντοις και ανυποδικοις πασας δικας και ζαμιας. ει δε τι κα παθηι κλευνικα ελευθερα εστω αμμια κυριευουσα αυτοσαυτας και ποιεουσα ο κα θεληι καθως επιστευσε αμμια τωι θεωι ταν ωναν. ει δε τις κα απτηται αμμιας επι καταδουλισμωι τελευτασασα[ς] κλευνικας βεβαιον παρεχοντων οι βεβαιωτηρες τωι θεωι ταν ωναν κατα τον νομον. ομοιως δε και οι παρατυγχανοντες κυριοι εοντων συλεοντες ως ελευθεραν ουσαν αζαμιοι οντες και ανυποδικοι πασας δικας και ζαμιας. μη εξεστω δε αμμιαι αλλει οικειν αλλ η εν δελφοις ει δε μη οικεοι η μη ποεοι τα γεγραμμενα ακυρος εστω α ωνα μηδε τοι βεβαιωτηρες βεβαιουντων. μαρτυρες τοι ιε[ρ]εις του απολλωνος αμυντας ταραντινος και των αρχοντων ανδρονικος ιδιωται νικομαχος δεξιππου μελισσιων σωσικρατης αριστωνος.